যোৱা বছৰ বানপানীৰ সময়ত বলিউদৰ খিলাড়ী কুমাৰৰূপে খ্যাত অক্ষয় কুমাৰে সাহায্য হিচাপে কাজিৰঙা ৰাষ্ট্ৰীয় উদ্যানলৈ আগবঢ়োৱা ১ কোটি টকাৰে নিৰ্মাণ কৰা হ'ব হাইলেণ্ড।
এই কথা জনাইছে কাজিৰঙা ৰাষ্ট্ৰীয় উদ্যান কৰ্তৃপক্ষই।
বন্যপ্ৰাণীৰ আশ্ৰয়ৰ বাবে প্ৰস্তাৱিত এই হাইলেণ্ডটো ৰাষ্ট্ৰীয় উদ্যানখনৰ বান্দৰদুবি ৰেঞ্জত নিৰ্মাণ কৰা হ'ব বুলি জানিব পৰা গৈছে।
কাজিৰঙা কৰ্তৃপক্ষই লগতে জানিবলৈ দি কয় যে বাকী ধনৰাশিৰে উদ্যানখনৰ কিছু বন শিবিৰৰ নবীকৰণ আৰু অন্যান্য কিছু উন্নয়নমূলক কামত ব্যৱহাৰ কৰা হ'ব।
উল্লেখ্য যে যোৱা বছৰ অসমত বানপানীয়ে সংহাৰী ৰূপ ধাৰণ কৰাৰ সময়তে অসমৰ বানপীড়িত ৰাইজলৈ ২ কোটি টকাৰ সাহায্য আগবঢ়াইছিল।
জনপ্ৰিয় অভিনেতাজনে এক টুইটযোগে জানিবলৈ দি অসমৰ মুখ্য মন্ত্ৰীৰ সাহায্য পুঁজিলৈ ১ কোটি আৰু কাজিৰঙা ৰাষ্ট্ৰিয় উদ্যানৰ বন্যপ্ৰাণী সমূহৰ বাবে ১ কোটি টকা প্ৰদান কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
